open-index/open-wikipedia-markdown huggingface dataset:
Ширјоо

[десно|мини|250п|''„Ширјоо“'' од ''„[Газу Хјакки Јагјоо“*<br>на [[Секиен Торијама]].]]
***Ширјоо*** (死霊) во [[Јапонски фолклор|јапонскиот фолклор]] се [[Душа|душите]] на мртвите. Тие се спротивни на *икирјоо*, кои се душите на живите.

== Историја ==
Класичната книжевност и фолклорните записи оставиле многу спомнувања за *ширјоо*, и тие имаат различни однесувања. Според јапонскиот речник *„Кооџиен“*, тие се сметале за *онрјоо* („одмаздољубиви духови“) кои ги опседнувале луѓето и им фрлале *„татари“* (клетви или проклетства), но освен опседнување на луѓето, и содавајќи им страдања како што биле способни *икирјоо* духовите, постојат и приказни во кои тие ги бараат оние луѓе кои се самоубиле, остануваат или се врзани за местата каде што умреле, и им се појавуваат на луѓето со кои се блиски, поздравувајќи ги, и притоа обидувајќи се да ги убијат за да им прават друштво на другиот свет.

Во *Тооно Моногатари'', постои приказна во која еден човек починал, а потоа, неговиот ширјоо се појавил пред неговата ќерка и се обидел да ја земе со себе. Ќерката се исплашила, успевајќи да ги повика роднините и пријателите да дојдат, но дури и тогаш таткото се појавил и се обиде да ја одведе. По еден месец, тој конечно престанал да се појавува.

## Наводи

## Поврзано
* Душа
* Духови
* Мононоке
* Онрјоо
* Икирјоо

Категорија:Јапонска митологија
Категорија:Зборови што ги нема во ТРМЈ
Излегол Јане Сандански

**„Излегол Јане Сандански“** — македонска народна песна. Песната е посветена на Јане Сандански кој во песната, со пушка на рамо, решил да се прошета на Пирин Планина и да си ја бара четата. Песната е од ајдутски карактер.

## Текст
-Излегол Јане Сандански, леле
да ми се Јане прошета.
Низ таа Пирин Планина, леле
низ тоа поле широко.

Нарамил пушка на рамо, леле
настранил капа на чело.
На пат си сретнал овчарче, леле
на овчарче вели, говори:

- Овчарче младо чобанче, леле
дали ја виде четата?
Нели ја виде четата, леле
четата на Јане Сандански.

- Видело сум ја слушнало, леле
сега за Јане збореа:
- Каде е Јане Сандански, леле
четата да си прибере.

## Надворешни врски
* Излегол Јане Сандански (текст и музика) на pesna.org 

Категорија:Македонски песни
Категорија:Македонски народни песни
Категорија:Песни за Јане Сандански
Категорија:Песни за Пирин Планина
Величко, скопски војвода

**„Величко, скопски војвода“** — македонска народна песна. Песната е посветена на Величко Велјанов кој во песната поради носталгија, решил да се врати дома кај мајка му во родното Црешево. Песната е од ајдутски карактер.

## Текст
-Величко, скопски војвода
ноќеска гора оставил,
решил при мајка да оди,
силна го тага фанала.

Куќа сум мајко отворил,
у тие горски пештери,
а од тебе кријам одамна,
у тија борби крвави.

Проштевај мајко, не жалај,
збогум за навек од мене.
Не можам, мајко комитска,
в' ропство да трпам крваво,
ни да го гледам народот
како се сруши на нозе.

Когај да влезе наближил,
у тоа село Црешево,
наеднаш пушки згрмеа
од сите страни на него.

Извади бомби од појас,
разигра срце јуначко
кога ми леле пукнаа
цела се земја потресе.

Проштевај мајко, не жалај,
збогум за навек од мене.
Не можам, мајко комитска,
в' ропство да трпам крваво,
ни да го гледам народот
како се сруши на нозе.

## Надворешни врски
* Величко, скопски војвода (текст и музика) на pesna.org 

Категорија:Македонски песни
Категорија:Македонски народни песни
Категорија:Црешево
Камбани бијат сред Баница

**„Камбани бијат сред Баница“** — македонска народна песна. Песната е посветена за злосторот над Македонците од село Баница во 1947 година, кога во одмазда за тоа што се бореле на страната на анти-фашистичката Демократска армија на Грција (ДАГ), биле на сила собрани пред селската црква и однесени во леринскиот затвор. Набрзо потоа, мажите се депортирани на неколку голи грчки острови, а жените и децата со пукотници избркани во планините (во селото Невеска), без да смеат да се вратат назад во своите домови.

## Текст
-Камбани бијат сред Баница,
народот да се собере
во црква Свети Димитрија.

Делба ми прават душмани,
татковци, браќа, синови,
во пусти острови ги праќаат.

Мајки, невести, мали дечиња,
сите в' планина ги отераа,
в' планина, село Невеска.

Вас не држи село Невеска
враќајте се, еј Баничани,
враќајте се во село убаво.

## Надворешни врски
* Камбани бијат сред Баница (текст и музика) на pesna.org 

Категорија:Македонски песни
Категорија:Македонски народни песни
Лична мома скопјанка

**„Лична мома скопјанка“** — македонска народна песна. Песната е посветена на една убава Скопјанка. Песната е од љубовен карактер.

## Текст
-Лична е од полична, баш самовила,
како сон создадена, букет набрана.
Погледни ја под око, ќе се насмее,
дофати ја за рака, ќе се распее.

Лична мома скопјанка,
ќерка македонска,
росна китка в' градина,
црвен каранфил.

Само да ја погледаш, ќе ја посакаш,
везден да е со тебе, да ја милуваш.
Ајде сите запејте песна весела,
за таа мома убава овде родена.

Лична мома скопјанка,
ќерка македонска,
росна китка в' градина,
црвен каранфил.

## Надворешни врски
* Лична мома скопјанка (текст и музика) на pesna.org

Категорија:Македонски песни
Категорија:Македонски народни песни
Не оди Сефер село Карбуница

**„Не оди Сефер село Карбуница“** — македонска народна песна. Песната е посветена на некојси Сефер-ага на кого му забранувале да оди во село Карбуница, Кичевско, бидејќи таму имало комити и дека таму ќе го убијат. Песната е од ајдутски карактер.

## Текст
-Нели ти реков, седи не оди,
седи не оди, село Карбуница?
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.

Не оди Сефер село Карбуница,
село Карбуница, горе Ѓурчевица.
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.

Таму ми те чекаат славните комити,
славните комити, сè од збор јунаци.
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.

Тебе ќе фатат, глава ќе ти сечат,
глава ќе ти сечат арамиска.
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.

Ќе ти пресечат глава до рамена,
глава до рамена, нозе до колена.
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.

## Надворешни врски
* Не оди Сефер село Карбуница (текст и музика) на pesna.org 

Категорија:Македонски песни
Категорија:Македонски народни песни
Категорија:Карбуница
Фиселхеведе

**Фиселхеведе** (; ) — мал град во округот Ротенбург, во сојузната покраина Долна Саксонија, Германија. Се наоѓа на западниот раб од Линебуршкото Поле.

## Географија
### Местоположба

Фиселхеведе се наоѓа на надморска височина од 70 метри. Највисока точка во градското подрачје е Хеленберг во местото Дрегенбостел со 93,4 метри. Во парк во самиот град извира реката Фисел. Исто така, во градското подрачје се наоѓаат и изворите на Лерде, десна притока на Алер, Варнау и на Родаѕ, притока на Виме.

Градот се наоѓа во триаголникот Бремен–Хамбург–Хановер.

### Градски единици

Фиселхеведе покрај самото градско јадро се состои од 14 места како Блекведел, Буххолц, Дресел, Дрегенбостел, Хидинген, Јединген, Кетенбург, Лидинген, Ниндорф, Отинген, Розебрух, Швичен, Вензен и Виторф.

Околу половина од населението живее во самото градско јадро, а другата половина во другите помали места во самото градско подрачје.

### Соседни градови

Соседни градови и општини се: општината Кирхлинтелн во округот Ферден, општинската заедница Ботел во округот Ротенбург и општината Нојенкирхен во округот Хајде, како и градовите Золтау и Валсроде.

## Политика
### Градски совет

Градскиот совет се состои од 24 избрани членови, што одговара за градови со број на жители помеѓу 9.001 и 10.000 жители. Членовите се избираат на општи избори на секои пет години.

На последните општински избори на 11 септември 2016 година биле добиени следниве резултати:

### Градоначалник

Градоначалник од 2014 година е Ралф Гебел (независен).

## Галерија


Податотека:St. Johannis-Kirche in Visselhövede IMG 5986.jpg|Градската црква „Св. Јован“
Податотека:Ehemalige Honig- und Wachswarenfabrik Sonnentau in Visselhövede IMG 0466.jpg|Поранешна фабрика за мед и восок
Податотека:Rathaus in Visselhövede IMG 5983.jpg|Градското собрание


## Наводи

## Надворешни врски

*  

Категорија:Ротенбург (округ)
Еурином

**Еурин** ( ) во старогрчката митологија било име на повеќе личности.

## Етимологија
Името Еурином има значење „голем скитник“ или „распространето правило“.

## Митологија

* Еурином (чие име можеби било и Еуном, Еном, Архија или Хајрија ) бил Архителов син. На една гозба му наредиле да ги полие рацете на Херакле за да ги измие, но момчето невешто истурило вода на нозете на јунакот. Херкул се налутил на него и го удрил по увото повеќе отколку што мислел и го убил. Иако тоа татко на момчето го сфатил како несреќен случај и му опростил на Херакле, јунакот сепак решил да се казни себеси со прогонство и со сопругата Дејанира и синот Хил отишол во Трахин .
* Бил дух или демон на подземниот свет, кој предизвикувал распаѓање на труповите, односно оној кој го отстранувал месо од коските на мртвите. Веројатно бил поврзан со суштествата кои вообичаено се хранат со трупови, како што се мувите, црвите и мршојадците. Иако неговите родители никаде не биле наведени, се претпоставува дека тоа биле Ереб и Никс. Бил замислуван како суштество со црносина  кожа со наметка од крзно на мршојадец. Паусанија известувал дека Полигнот го прикажал на леска во Делфи со црно-син тен, како седи на кожата на мршојадецот и ги покажува своите забите .
* Според Диодор, тој бил таткото на Орсином .
* Тој бил еден од учесниците во Тројанската војна, Тројанец, кога го убил Ајанта .
* Во „ Овидиевите Метаморфози “, еден од кентаурите, кој се борел на свадбата на Пиритој и кога го убил Дриант .
* Како еден од пенелопинитепросциАполодорус и Хомер. Тој бил син на богатиот и мудар старешина на Итака, Египтиј. Еуриновиот брат отпловлил заедно со Одисеј, сопругот на Пенелопа, во војната во Троја, но на враќањето бил убиен при враќањет од  киклопот Полифем .

## Биологија
Латинското име на личноста (Eurynomus) е назив за на родот на инсекти риличари .

## Наводи

Категорија:Старогрчки митски суштества
Категорија:Старогрчки богови
Категорија:Старогрчка митологија
Љубомир Ќипраниќ

**Љубомир Ќипраниќ** (9 април 1936 — 24 декември 2010) — македонски и српски глумец. Почнувајќи од 1959 година, тој се појавил во над 160 филмови и телевизиски емисии. Тој глумел во филмот „*Стаорците се разбудија*“ од 1967 година, кој ја освоил „Сребрената мечка“ за најдобра режија на 17. меѓународен филмски фестивал во Берлин.

## Избрана филмографија
* *Стаорците се разбудија* (1967)
* *Тигар* (1978)
* *Миграции* (1988)

## Наводи

## Надворешни врски
* 

Категорија:Починати во 2010 година
Категорија:Родени во 1936 година
Категорија:Луѓе од Стојаково
Категорија:Починати во Белград
Категорија:Македонски филмски глумци
Категорија:Македонски телевизиски глумци
Категорија:Југословенски глумци
Категорија:Српски глумци
Хрвати во Босна и Херцеговина

**[[Хрвати]]те во [[Босна и Херцеговина]]** (на ), нарекувани и **Босански Хрвати** (на ) или **Херцеговински Хрвати** (на ), се трета најраспространета етничка група во Босна и Херцеговина, по Бошњаците и Србите, и еден од конститутивните народи на БиХ. Хрватите имаат значителен придонес кон културата на Босна и Херцеговина. Повеќето од нив се декларираат како припадници на Римокатоличката црква и говорници на хрватскиот јазик.

Од 15-ти до 19 век Католиците во денешна Босна и Херцеговина често биле прогонувани под Отоманската Империја. Во 20 век политичките превирања и лошите економски услови предизвикале уште поголема преселба. Етничкото чистење во Босна и Херцеговина во 1990-тите години резултирало со принудено раселување на Хрватите во различни делови на Босна и Херцеговина, иако живееле во повеќе региони пред Босанската војна. Според извештајот на заводот за статистика на Босна и Херцеговина, на пописот во 2013 година биле регистрирани 544.780 Хрвати во Босна и Херцеговина.

Категорија:Народи во Босна и Херцеговина
Категорија:Хрвати
Бојан Маричиќ

мини|210п|Бојан Маричиќ во 2020 година.

**Бојан Маричиќ** (роден на 7 јануари 1983 година во Скопје) — македонски политичар и заменик на претседателот на Владата за европски прашања. 

Во 2006 година, дипломирал на Правен факултет „Јустинијан I“ - Скопје, отсек меѓународни односи. Како стипендист на МТЕК програмата на Кралството Холандија, во 2009 година, Маричиќ магистрирал по Меѓународно и европско право на Универзитетот во Амстердам, додека пак во 2011 година, како стипендист на Чивнинг програмата на Министерството за надворешни работи на Обединетото кралство, Маричиќ магистрирал по Современи европски студии на Универзитетски колеџ (Оксфорд).

Маричиќ бил демонстратор на Правен факултет „Јустинијан I“ - Скопје речиси две години, од ноември 2006 година до септември 2008 година.

Во меѓувреме, од февруари 2007 година до август 2008 година, Маричиќ работел во Секторот за правни и кадровски работи на Министерството за внатрешни работи на Македонија, како проектен асистент на проект за приближување на европското законодавство.

Во периодот септември 2009 - септември 2010 година, Маричиќ бил проектен координатор и аналитичар во правната програма, програмата за јавна администрација и ЕУ програмите во Фондацијата отворено општество – Македонија.

Од септември 2011 до ноември 2013 година, Маричиќ ја продолжил својата кариера во Евротинк - Центар за европски стратегии, најпрвин како Виш истражувач за правни и политички прашања, а од номври 2013 година до јуни 2017 година, како извршен директор на оваа невладина организација.

Од јуни 2017 година до јануари 2020 година, Маричиќ работел како Посебен советник за евроатлантски интеграции на Претседателот на Владата на 
Македонија, Зоран Заев. Паралелно, Маричиќ е назначен и за Национален шерпас за Берлинскиот процес, а од јули 2018 година, тој е именуван и за Заменик на главниот технички преговарач, Главен технички преговарач и  Шеф на техничкиот преговарачки тим за пристапување на Македонија кон Европската унија.

Од јануари 2020 година до септември 2020 година, во Владата на Македонија, Маричиќ бил назначен за Национален координатор за интеграција во Европската Унија, Берлински процес и регионална соработка.

Маричиќ претходно ја вршел функцијата министер за правда.

## Наводи

## Надворешни врски
* Животопис 

Категорија:Политичари од Скопје
Категорија:Министри за правда на Република Македонија
Категорија:Апсолвенти на Правниот факултет „Јустинијан I“ - Скопје
Мобилен симулатор

**Мобилен симулатор** — софтверска апликација за личен сметач што создава верзија на виртуелна машина на мобилен уред, како што се мобилен телефон, iPhone, друг паметен телефон или калкулатор, на компјутерот. Понекогаш исто така може да се користи терминот емулатор.

Мобилниот симулатор му овозможува на корисникот да користи одлики и апликации на виртуелниот мобилен на неговиот компјутер, како тој да е вистинскиот мобилен уред.

Мобилниот симулатор овозможува тестирање на мрежни места и одредување колку истите добро работат на разни видови мобилни уреди. Добар симулатор брзо ја тестира мобилната содржина на повеќе прелистувачи и истовремено емулира неколку профили на уреди. Ова овозможува анализа на мобилната содржина во реално време, лоцирање грешки во кодот, прегледување приказ во околина што го симулира прелистувачот на мобилниот телефон и оптимизирање на страницата за перформанси.

Мобилните симулатори можат да се развиваат со употреба на програмски јазици како што се Java ,. NET и JavaScript .

## Поврзано
* Развој на мобилни апликации
* Симулација за општи информации за симулација
* Емулација заснована на веб
* Симулатор на движење - мобилен симулатор во светот на забавата

## Наводи

## Надворешни врски
* Симулатор на мобилен прелистувач на Nokia

Категорија:Програмерски алатки
EmuDX

EmuDX беше првиот јавно објавен емулатор за играње на оригинални аркадни игри со преработена графика, музика и звучни ефекти. Бидејќи емулаторот ги користеше вистинските ROM слики, играта остануваше иста како аркадниот оригинал. Емулаторот првично бил насловен *PacDX* и ја емулираше аркадната верзија на Мидвеј на *[[Пак-Ман|Pac-Man]]* . Подоцна беше преименувано во *EmuDX* кога беше додадена поддршка за повеќе игри. Иако *EmuDX* неодамна воскресна и новите верзии се во тек и за андроид и за HTML5 (канвас) уреди. Мајк Грин му помогна на тимот на *Рејн* со додавање на *пакети со* содржини *EmuDX* на нивниот емулатор.

## Компатибилност
Последната јавно објавена верзија на EmuDX (верзија 1.0) ги поддржува следниве игри:

: Donkey Kong
: Frogger
: Galaxian
: Ms. Pac-Man
: Pac-Man

## Надворешни врски

* Официјална страница на EmuDX (web.archive.org)
* Страница EmuDX на Sys2064 (web.archive.org)
* Преглед на компјутерска зона EmuDX септември 2002 година
* Преглед на компјутерска зона Raine + EmuDX Божиќ 2004 година
* Аркадна страница @ почетна страница EmuDX
* Страница EmuDX на CAESAR 
Категорија:Аркадни игри
Tao ExDOS

**Tao ExDOS** е емулаторска софтверска апликација дизајнирана да им овозможи на корисниците на старите апликации MS-DOS да ги користат овие апликации на нови оперативни системи како што се Windows 10, Windows 8, Windows 7, Windows Vista, Windows XP, Windows 2000 и Windows Terminal Server .

## Одлики
**Tao ExDOS** им овозможува на корисниците на ДОС-апликациите да работат со овие апликации на нови оперативни системи. Користејќи го вградениот режим Виртуелен 8086 на обработувачот x86, **Tao ExDOS** им овозможува на ДОС и 16-битни Виндоус апликации (кои работат под ДОС) ефикасно да работат во 32-битни десктоп средини, вклучително и Виндоус **10/8/7** / Виста / XP / 2000 и Windows Terminal Server 2003/2008. Поддршката за 64-битни системи е достапна на Виндоус 7 преку Виртуелен XP режим, кој може бесплатно да се преземе од Мајкрософт за верзиите на Виндоус 7 Професионална, Ултимејт и Ентерпрајз.

Дополнителни модули им овозможуваат на корисниците на ДОС да се печати на печатачи поврзани на USB портови, мрежни печатачи, факс печатачи, PDF, Microsoft Word, HTML и податотеки со слики.

## Користена литература

## Надворешни врски

* Мрежно место на компанијата за развој на софтвер
* Страна на производот Tao ExDOS
* Напис за енциклопедија на PC Magazine 
* Tao ExDOS на CNET Download.com
* Tao ExDOS за преземања на Tucows&#x5B; **' &#x5D;</span></sup><sup class="noprint Inline-Template" data-ve-ignore="true"><span style="white-space: nowrap;">&#x5B; **' &#x5D;
Австриска книжевност на семрежјето

**Австриска книжевност на семрежјето** (, *AOL*) е австриски проект за дигитализација од Универзитетската библиотека во Инсбрук, Универзитетската библиотека во Грац и Универзитетот во Линц.

АОЛ е, заедно со Проектот АННО, претставува најголем проект од ваков тип во Австрија, од страна на Австриската национална библиотека. Во овој проект најголемиот дел од артиклите претставуваат дигитални факсимили, а во август 2004 година, беше дигитализирана 4000-тата титула.

Главен фокус во проектот е австриската и женската книжевност, но има и бројни диигитални примероци на документи од разни области, како на пример стари документи во Тироленсија Латина, кои исто така се достапни онлајн.

Замислата на овој АОЛ проект е учесничка, и за релативно ниски цени нуди дигитализација и постојан пристап до дела во јавна сопственост, а исто така нуди пристап до материјали заштитени од авторски права, каде што се достапни права.

## Поврзано
* Мрежно место
* Извештај за работата во 2000 година
* Дискусија на historicalum.net
* Извештај за 3-годишнината од постоењето

Категорија:Библиотеки во Австрија
Категорија:Семрежни архиви
Гестеквеле

мини|Грб на заедничката општина Гестеквеле
мини|Стара куќа во Гестеквеле
**Гестеквеле** () — општинска заедница во округот Ротенбург, во сојузната покраина Долна Саксонија, Германија. Нејзино седиште е селото Ерел.

Општинската заедница Гестеквеле се состои од следниве општини:

# Алфштет
# Басдал
# Еберсдорф
# Хипштет
# Ерел

Категорија:Општински заедници во Долна Саксонија
Алфштет

**Алфштет** (; ) — општина во округот Ротенбург, во сојузната покраина Долна Саксонија, Германија.

## Географија
### Местоположба

Северната и источната граница на општината ја образува окружната граница со Куксхафен.

## Наводи

## Надворешни врски

Категорија:Ротенбург (округ)
Басдал

**Басдал** (;  или *Basdohl*) — општина во округот Ротенбург, во сојузната покраина Долна Саксонија, Германија.

## Географија
### Местоположба

Басдал се наоѓа во средиштето на триаголникот Елба-Везер, околу четири километри северно од Брилит, околу дванаесет километри источно од Беверштет, шест километри јужно од Хипштет и околу шест до седум километри западно од Шпрекенс, Фарендорф и Кленкендорф.

### Општински единици

Покрај главното место Басдал, кон општината припаѓаат и местата Фолкмарст и Езе.

## Наводи

## Надворешни врски

Категорија:Ротенбург (округ)
Еберсдорф

**Еберсдорф** може да се однесува на следниве места:

;Германија
* Еберсдорф кај Кобург — општина во округот Кобург, Баварија
* Еберсдорф (Долна Саксонија) — општина во округот Ротенбург, Долна Саксонија

;Австрија
* Еберсдорф (Штаерска) — општина во округот Хартберг-Фирстенфелд, Штаерска

## Поврзано

* Ебердорф
* Еберндорф
* Гросеберсдорф, Клајнеберсдорф, Нидер Еберсдорф
Модел на око

десно|мини|300x300пкс| Графички модел на око што покажува пример на две нивоа на моќност во шема за модулација на ООК. Прикажани се постојани бинарни нивоа 1 и 0, како и транзиции од 0 на 1, 1 на 0, 0 на 1 на 0 и 1 на 0 на 1.
Во телекомуникацијата, **моделот** на **окото**, познат и како **очен дијаграм** е дисплеј на осцилоскоп во кој дигитален сигнал од приемникот се повторува примерокот и се нанесува на вертикалниот влез, додека стапката на податоци се користи за активирање на хоризонталното чистење. Така се нарекува затоа што за неколку видови кодирање, моделот изгледа како серија очи помеѓу еден пар шини. Тоа е алатка за проценка на комбинираните ефекти на бучавата од каналот и интерсимболното мешање врз перформансите на системот за пренос на пулсот на основната лента. Тоа е синхронизирана суперпозиција на сите можни реализации на сигналот за интерес што се гледа во одреден интервал на сигнализација.

Неколку мерки за изведба на системот може да се изведат со анализа на дисплејот. Ако сигналите се премногу долги, премногу кратки, слабо синхронизирани со системскиот часовник, премногу високи, премногу ниски, премногу бучни или премногу бавни за промена, или имаат премногу потиснување или пребрзување, ова може да се забележи од очниот дијаграм. Отворен образец за око одговара на минимално изобличување на сигналот. Искривување на брановата форма на сигналот поради интерсимбол пречки и бучава се појавува како затворање на моделот на окото.

## Пример

Податотека:Binary PSK eye diagram.svg|Дијаграм за очи на бинарен систем PSK
Податотека:Multipath system eye diagram.svg|Додаден е дијаграмот за очи на истиот систем со ефекти на мешање на повеќе патишта (МИ)
Податотека:Eye diagram.png|Дијаграм за очи на PAM сигнал од 4 нивоа


## Мерења
Постојат многу мерења што може да се добијат од дијаграм на очите:

Мерења на амплитудата

* Амплитуда на окото
* Амплитуда на вкрстување на очите
* Процент на вкрстување на очите
* Висина на окото
* Ниво на око
* Однос на сигнал и бучава на очите
* Фактор на квалитет
* Вертикално отворање на очите

Мерења на времето

* Детерминистичка нервоза
* Време на вкрстување на очите
* Доцнење на окото
* Време на затворање на очите
* Време на отворање на очите
* Ширина на окото
* Хоризонтално отворање на очите
* Нервоза од врв до врв
* Случајна нервоза
* RMS нервоза
* ЦРЦ нервоза
* Тотална нервоза

### Толкување на мерењата

## Поврзано

* Дијаграм на соѕвездие
* Интегритет на сигналот
* Филтер со покачен косинус
* Сооднос на истребување

## Белешки

## Користена литература

* 
* 

## Надворешни врски

*  Дава пример на видео запис за градба на образец на очи
* Разбирање на Методологијата за дијаграм за око на податоци за анализа на дигитални сигнали со голема брзина

Категорија:Пренос на податоци
Ерел

**Ерел** () — општина во округот Ротенбург, во сојузната покраина Долна Саксонија, Германија.

Општината претставува административно седиште на општинската заедница Гестеквеле.

## Географија
### Општински единици

Покрај главното место Ерел, кон општината припаѓаат и местата Бархел и Глинде.

## Наводи

## Надворешни врски

Категорија:Ротенбург (округ)
Културно наследство на Македонија во Општина Струмица

Ова е **список на објекти прогласени за [[културно наследство на Македонија]]** на подрачјето на Општина Струмица според евиденцијата во Регистарот на културно наследство на Управата за заштита на културното наследство на Македонија (УЗКН).
Амамџик

мини|267x267пкс|<center> Амамџик во конакот на кнегињата Љубица, влез.</center>
мини|267x267пкс|<center> Амамџик во конакот на кнегињата Љубица, ентериер .</center>
**Амамџик** или **амамџика** (мала бањичка, авдеслук) — домашна бања во куќите со турски стил; го имала секоја подобра куќа. Обично се наоѓала во едниот агол од собата, преграден со штици; имал врата и внатре полици. Неговиот под е плочен или бетониран; каде што нема, туку за капење се донесува загреана вода во ѓуѓуми и тестии. Валканата вода истекувала низ покриен канал, наречен водовача; исто така се користи за миење раце. Во амамџиците во Нови Пазар, наместо водовача, подот имал пад за да истекува водата, а тој бил изолиран со водонепропустен малтер наречен оросан. Сите куќи во гратчињата во Србија за време на првата влада на кнезот Милош Обреновиќ (1815-1839) биле од ист стил; разликата била само во големината. Во собите во кои се спиело, амамџик, мала просторија во која се капеле и миеле, бил зад шпоретот. Врската помеѓу амамџикот и спалната соба ја навел и Вук Караџиќ  „Има амамџик во секоја турска соба (каде што луѓето спијат со жените) зад шпоретите“.

## Потекло на зборот
Амамџик е деминутив од зборот амам (турски: hamam, арапски: حمّام). Во турскиот, деминутивот се гради со додавање на наставките - cık, -cuk, -cük, -çık, -çuk, -çük капија - капиџик, дувар, дуварџик, каан - казанџик (казанче))

## Примери
лево|мини|300x300пкс|<center> Шемата за местото на амамџикот во спалната соба: 1. полица, 2. ѕидана печка, '''3. амамаџик''', 4. тереџа ( ниша за оставање на ситни работи) или чичеклук (ниша за цвеќе), 5. душеклук (вграден ормар до постелнините )  .</center>
Чемерикиќ  наведува:

* Однесете ја водата до амамџик.(српски:Однеси воду у амамџик.)
* Во амамџик се зарнала водовача.(српски:У амамџик се заптисала водовача.)
* Турските амамџици се поголеми од нашите.(српски:Турске амамџице су по големе зе наше.)

## Местото на амамџикот во спалната соба
Амамџикот секогаш бил по должината на внатрешниот ѕид, спроти прозорците. Со едниот свој ѕид, се потпирал на земјената печка, а со спротивната страна од печката, била и полицата за садови, тестиите со вода, ѓуѓумите и крчазите. Печката задолжително се ложела од соседната просторија за да се зачувала интимноста во спалната соба.

## Амамџикот во конакот на кнегињата Љубица
Кога бил изграден конакот, амамџикот бил изграден само до собата на кнегињата. Имал мал прозорец за вентилација на фасадниот ѕид и насликана ѕидна декорација. Мотивот на цвеќе во вазна бил чест на дворовите во Цариград, од каде како пример се ширел низ Отоманското царство. Насликана ѕидна декорација постоела и во другите простории на Конакот, но сочувана е само во амамџикот. За време на подигнувањето на амамот прозорецот бил заѕидан.

## Наводи

Категорија:Архитектура
Категорија:Турска култура
Категорија:Турцизми
Категорија:Архаизми
Категорија:Зборови што ги нема во ТРМЈ
Старогрчки календар

Постојат повеќе **старогрчки календари**, а во повеќето држави на Стара Грција започнувале помеѓу есента и зимата, освен атичкиот календар, кој започнувал во лето.

Грците, уште во времето на Хомер, се чини дека биле запознаени со поделбата на годината на дванаесет месечеви месеци, но не се споменува вметнатиот месец или ден, со дванаесетте месеци од 354 дена. Независно од поделбата на еден месец во денови, тој бил поделен на периоди според зголемувањето и намалувањето на Месечината. Така, првиот ден, или *млада* месечина, се викал *Нуменија*. Месецот во кој започнува годината, како и имињата на месеците, се разликувале меѓу државите, а во некои делови дури и немало имиња за месеците, бидејќи тие се разликувале само бројчено, односно биле нарекувани: први, втори, трети, четврти месец и сл.

Од голема важност за реконструкцијата на регионалните грчки календари е календарот на Делфи, поради многубројните документи што се пронајдени таму, каде се запишувало ослободувањето на робовите, од кои многу се датирани според делфискиот, но и според регионалниот календар.

## Календари по региони
Месеците од етолскиот календар ги презентирал Дакс (1932) врз основа на аргументите на Нитицки (1901) засновани врз синхронизми во документите за манумисија, односно ослободување на робовите, пронајдени на Делфи (датирани од 2 век п.н.е.).

Забележани се голем број локриски календари, но само од 2 век п.н.е. Озолискиот Локрис од практични причини, исто така, имал *федерален календар* кој едноставно ги набројувал месеците од еден до дванаесет. Првиот месец (*Протос*) одговарал на делфискиот *Букатиос*, а преостанатите месеци кореспондираат со редовната низа на делфиските месеци. Забележани се имиња на одделни месеци од локриските градови во Амфиса, Фискос, Ојантеја, Тритеја и Толофон.

Имиња на месеците во Античка Македонија:

* Диос - Δίος
* Апелаиос - Ἀπελλαῖος
* Аудујанос или Ауднајос - Αὐδυναῖος или Αὐδναῖος
* Перитиос - Περίτιος
* Дистрос - Δύστρος
* Ксандикос или Ксантикос - Ξανδικός или Ξανθικός
* Артемисиос или Артамитиос - Ἀρτεμίσιος или Ἀρταμίτιος
* Даисиос - Δαίσιος
* Панемос или Панамос - Πάνημος или Πάναμος
* Лоиос - Λώιος
* Горпијајос - Γορπιαῖος
* Хиперберетаиос - Ὑπερβερεταῖος

Тесалискиот календар бил стандардизиран дури во римската ера. Претходно, сите полиси имале свои календари засновани врз нивните фестивали.

## Наводи

### Литература

** Alan Edouard Samuel, *Greek and Roman Chronology: Calendars and Years in Classical Antiquity*, Volume 1, Part 7, C.H.Beck, 1972.
** Danezis Manos & Theodosiou Stratos, The Odyssey of the Calendars, 1st Book (in Greek), 1995

## Надворешни врски

* Грчки календарски  речник 
* Мерење на времето http://www.mlahanas.de/
* Реконструкција на античкиот атински календар од страна на Епистемската академија

Категорија:Старогрчко општество
Ермера (општина)

**Ермера** (португалски: *Município Ermera*, тетум: *Munisípiu Ermera*) — една од општините (поранешни окрузи) на Источен Тимор, сместена во западно-централниот дел на земјата. Има население од 125 702 (Попис 2015 година) и површина од 748&nbsp;км2.

## Етимологија
Зборот *Ermera* на локалниот јазик Мамбаи значи „црвена вода“.

## Географија
лево|мини|Мапа на Ермера
Ермера е една од двете општини во источен Тимор, без излез на море, другата е Ајлеу. Се граничи со Ликиса на север, со Дили на североисток, со Ајлеу на исток, со Ајнару на југоисток и со Бобонару на запад.

Главниот град на општината е Глено, кој се наоѓа на 30 км југозападно од главниот град Дили. Градот Ермера, исто така познат како Вила Емера, се наоѓа на 58 км од главниот град покрај истиот пат. Во Маробо (Атсабе Административно место) има остатоци од бања со врели извори од колонијалното време. Базенот сè уште се користи.

## Население
Населението во општината според податоците за 2015 година е 125 702 луѓе; заклучно со 2004 година, општината броеше 103 199 луѓе. Просечната густина на населението е 160 луѓе / км². Просечната возраст на населението е 17,2 години. 53,9% од населението го сметаат Мамбаи за свој мајчин јазик, 27,4% - Тетум и 17,7% - Кемак. Заклучно со 2004 година, 97,6% од населението на Ермер е римокатолик; 1,7% се поборници на традиционалните анимистички верувања, 0,5% се протестантски, а 0,1% се ислам.

## Поврзано

* Источен Тимор
* Општини во Источен Тимор

## Наводи


## Надворешни врски

* водич за патувањe во Ермера

Категорија:Општини во Источен Тимор
Ла Тирана (Гоја, 1792)

мини|350px
***Ла Тирана***  (Тиранката) – портрет во маслена техника од Франсиско Гоја. Истиот бил датиран како дело создадено во 1799 година заради подоцнежен натпис со молив, денес е датиран во 1790-1792 од страна на проучувачите на делото на Гоја, Хосе Гудиол и Хосе Мануел Пита Андраде  Денес се наоѓа во Кралската академија на убави уметности Сан Фернандо во Мадрид.

Овој е првиот од двата портрета на кои Гоја ја насликал глумицата Марија дел Розарио Фернандес, позната како *Ла Тирана* според нејзиниот сопруг, глумецот Франсиско Кастељанос, чиј прекар бил *Ел Тирано* (Тиранинот). Другиот портрет е дел од приватна колекција.

## Наводи

## Библиографија (на шпански)
* Glendinning, Nigel (1992). Central Hispano, ed. Goya. *La década de los Caprichos. pp. 148-149. .
* Gómez García, Manuel (1998). *Diccionario Akal de Teatro.* Ediciones Akal. .
* Huerta, Javier; Peral, Emilio; Urzaiz, Héctor (2005). Espasa-Calpe, ed. *Teatro español de la A a la Z.'' Madrid. .

Категорија:Слики од 1792 година
Категорија:Портрети од Франциско Гоја
Категорија:Слики во Кралската академија на убави уметности Сан Фернандо
Св. Петар (Рожден)

**Св. Петар** — археолошко наоѓалиште во кавадаречкото село Рожден. Претставува Сакрална градба од средниот век.

Во непосредната близина на крстопатот за селата ’Ржаново-Мајден-Мрежичко (Р1107), веднаш над составот на реките се среќаваат фрагменти од покривни ќерамиди и грамади од градежен камен.

## Поврзано
*Арничко — населба и некропола од доцноантичкото време;
*Градиште — градиште од доцноантичкото време;
*Долевица — населба и топилница од доцноантичкото време;
*Дупкарови Колиби — населба и топилница од доцноантичкото време;
*Ѓоновица — населба и топилница од доцноантичкото време;
*Извор — населба и топилница од доцноантичкото време;
*Крушите — населба и топилница од доцноантичкото време;
*Манастир — населба и топилница од доцноантичкото време;
*Пештерна Црква — средновековна сакрална градба;
*Плочите — населба и топилница од доцноантичкото време;
*Рамниште — населба и топилница од доцноантичкото време;
*Рачеви Плевни — населба и топилница од доцноантичкото време;
*Рулевец — населба и топилница од доцноантичкото време;
*Сиви Кладенец — топилница од доцноантичкото време;
*Чакови Колиби — населба и топилница од доцноантичкото време;
*Рожден;
*Список на археолошки наоѓалишта во Кавадаречко;
*Список на средновековни некрополи во Македонија.

## Наводи
Чаковец (Ресава)

**Чаковец** — археолошко наоѓалиште во кавадаречкото село Ресава. Претставува населба од неолитот и некропола од римско време.

## Местоположба
Се наоѓа на околу 2&nbsp;км источно од селото, од левата страна на патот за селото Дабниште, односно десно од Дабнишка Река. Претставува ридска височина чија јужна страна стрмно се спушта и има отворен поглед кон коритото на реката. На другите страни се надоврзува на слични височини меѓусебно поврзани или одвоени со суводолици. Всушност, Чаковец и неговата околина се дел од масивот на планината Кожуф што како гребен се спушта кон селото и Црна Река.

## Ископувања и наоди
На врвот има нерамно плато, издолжено во правец север-југ, со простор од околу 6 хектари на кој се среќаваат фрагменти од неолитска керамика од поголема населба. Во 1986 г. Музејот на Македонија извршил пробно ископување при што во културниот слој од 2&nbsp;м се утврдени два хоризонта на живеење.

Според типолошките одлики кај керамиката, во постариот хоризонт понагласено се присутни елементи од постариот неолит на Пелагонија, а во помладиот хоризонт елементи од постариот неолит на источна Македонија. Во источниот дел на наоѓалиштето се откриени надгробни стели и една урна.

Наодите се чуваат во Музејот на Македонија во Скопје.

## Поврзано
* Список на археолошки наоѓалишта во Кавадаречко

## Наводи
Кова Лима (општина)

**Кова Лима** (португалски: *Município Cova Lima*, тетум: *KovalimaAileu*) — општина во Источен Тимор, во југозападниот дел на земјата. Населението брои 65 301 жители (Попис 2015 година) и површина од 1 230&nbsp;км2. Главен град на општината е Суаи, кој се наоѓа на 136 км од Дили, главниот град на Источен Тимор.

## Географија
лево|мини|Градови и реки во Кова Лима
Кова Лима се граничи со Тиморското Море на југ, со општините Бобонару на север, Ајнару на исток и со индонезиската провинција Нуса Тенгага Тимур на запад.

Највисоката точка во општината е планината Фохо Таромар, која е висока над 1 744 метри и се наоѓа во близина на границата со Индонезија.

## Население
Населението во општината заклучно со 2015 година брои 65 301 жители; Густината на населението е 54 луѓе / км². Просечната возраст на населението е 18,6 години. Помеѓу 1990 и 2004 година, просечниот годишен раст на населението е 1,13%.

55% од населението зборува буначки јазик; 41% зборуваат тетумски јазик. Други локални јазици и дијалекти се исто така чести. 47,3% од населението зборува тетумски (вклучувајќи ги и оние за кои е втор и трет јазик); 42,9% зборуваат индонезиски и 9,9% зборуваат португалски. 54,3% од популацијата се неписмени (57,9% жени и 50,7% мажи). Само 10,2% од лицата над 18 години завршиле средно училиште (7,4% од жените и 13,1% од мажите).

Заклучно со 2004 година, 99,8% од населението се римокатолици; 0,1% - приврзаници на традиционалните анимистички верувања. 28 лица се муслимани, а 15 лица се протестанти.

## Животна средина
Последните штандови на сандалово дрво, стоката по која беше познат Тимор со векови, постојат во Кова Лима. Во 2001 година беше проценето дека во општината останале околу 250 хектари шума од сандалово дрво, главно во канцеларијата за администрација во Тиломар. Помали области се наоѓаат и во Суаи, Фохорем, Фаталулик и Фатумејан. Комерцијалното сечење е забрането, но контролите се тешки за спроведување.

## Поврзано

* Источен Тимор
* Општини во Источен Тимор

## Наводи


## Надворешни врски

* ткаенини од Кова Лима

Категорија:Општини во Источен Тимор
Вистина, Време и Историја

***Вистина, време и историја*** () - слика на платно со масло од шпанскиот уметник Франциско Гоја од 1804–1808 година. Изложена е во Националниот музеј во Стокхолм.

Станува збор за алегорија заснована на „*Иконологија*“ од Чезаре Рипа, од 1593 година. Таа прикажува како *Историјата е* сведок кога *Времето ја* открива *Вистината*. Историјата е симболизирана од жена, а Времето - постар крилест човек кој држи песочен часовник. Историјата го евидентира настанот во нејзината книга, додека гледа над нејзиното рамо со цел да го признае минатото. Стоечката жена, која држи книга, ја претставува Шпанија, како и Вистината. Тоа би можело да биде алегорија на шпанскиот устав, усвоен во 1812 година за време на ослободувањето на Шпанија од власта на Наполеон, а двојната симболика е дизајнирана да ја нагласи легитимноста на новиот устав.
лево|мини| Цртеж околу 1797–1799 или 1804 година, Музеј на ликовни уметности, Бостон
Гоја направил груб цртеж помеѓу 1797–1799, или евентуално во 1804 година. Во оваа верзија крилестото Време открива гола вистина додека заканувачки лилјаци и бувови демнат над нив. Цртежот е во збирката на Музејот на ликовни уметности во Бостон.

## Наводи

Категорија:Слики од Франсиско Гоја
Зелзинген (општинска заедница)

мини|Авионски поглед кон Зелзинген
**Зелзинген** () — општинска заедница во округот Ротенбург, во сојузната покраина Долна Саксонија, Германија. Нејзино седиште е селото Зелзинген.

Општинската заедница Зелзинген се состои од следниве општини:

# Андерлинген
# Дајнштет
# Фарфен
# Остерајштет
# Раде
# Зандбостел
# Зедорф
# Зелзинген

Категорија:Општински заедници во Долна Саксонија
Биковите од Бордо (Гоја, 1825)

*** Биковите од Бордо *** (француски– ***Les Taureaux de Bordeaux***) е серија од четири литографија со сцени на борба со бикови од шпанскиот сликар Франциско Гоја, создадени во 1825 година за време на неговиот егзил во Франција..

## Историја

Поради репресиите Гоја се преселил во Франција, се населил во Бордо каде што го поминал остатокот од својот живот.

Кога Гоја пристигнал во Франција, еден пријател го опишал како „глув, стар, бавен и слаб “.

Во Бордо, Гоја ги сликал своите пријатели, правел низа акварели, минијатури на слонова коска, продолжил да ги пополнува своите книги со скици и експериментирал со литографијата. Иако Гоја првпат експериментирал со релативно новиот медиум - литографијата во 1819, тој ќе го оствари своето најголемо достигнување во медиумот во Бордо под раководство на главниот печатач, Сиприен Галон .

До ноември 1925 година биле отпечатени над сто литографски фолии. Серијата била наменета и за комерцијални цели, но тоа било неуспешно, делумно поради тоа што експресивната употреба на формата од Гоја била радикално различна од уредниот изглед на повеќето литографии од тоа време.

Како и со многу од неговите последни дела,  Гоја тука се враќал на борбите со бикови.
Тука спаѓале и неговите „Портрети на Ферера“ (шпанско семејство што живеело во Париз) и „Курсот на матадоритес“, обете создадени во Париз во 1824 година. 
Шарл Бодлер ја наркол серијата како „воодушевувачки графички отпечатоци, огромни слики во минијатура“.

## Творечки одлики
Циклусот „Биковите од Бордо“ е неговиот последен циклус и спаѓа меѓу последните негови дела. И покрај тоа, експериментирајќи во новиот графички медиум – литографијата, Гоја, внесува новини кои биле понапред од времето-  експресивни, драматични темносиви премини, контрасти, силни импресии и еден вид експресионизам кој што за основа го зема мотивот на борбата со биковите а всушност е ликовно истражување чии естетски, идејни и творечки реализации се пораки за идното време..

## Галерија

File:Mariano Ceballos riding a bull from the 'Bulls of Bordeaux' MET DP124106.jpg|*Прославениот Американец, Маријано Себалос*
File:A picador caught by a bull, from the 'Bulls of Bordeaux' MET MM7175.jpg|*Пикадор фатен од бик*
File:Spanish Entertainment from the 'Bulls of Bordeaux' MET 22AA BG37R3M.jpg|*Шпанска забава*
File:Bullfight in a divided ring, from the 'Bulls of Bordeaux' MET DP124107.jpg| *Корида во поделен ринг*.


## Наводи

## Литература

*José María de Cossío|COSSÍO, José María de]], *El Cossío|Los toros. Tratado técnico e histórico*, Espasa Calpe, Madrid, 2007. Volumen 9, «Arte I», págs. 125-131.

Категорија:Слики од Франсиско Гоја
Категорија:Графички циклуси на Франциско Гоја
Категорија:Графички циклус „ Биковите од Бордо “
Острачот на ножеви (Гоја)

***„Острачот на ножеви“*** (шпански: *El afilador*) - слика на триножник од 1808-1812 година, од Франциско Гоја, која сега се наоѓа во Будимпешта.

## Историја
Историчарот на уметност Џулиет Вилсон-Баро предложува дека ова дело и „ *на вода*“ се насликани за куќата на сликарот во Мадрид. Сликата сè уште била во сопственост на уметникот во 1812 година. По смртта на неговата сопруга Хозефа Бајеу, тој направи попис на неговите слики во Фуендетодос. „*Острачот на* *Ножеви*“ бил проценета на 300 реали и бил каталогизирана под бројот 13, ист број како *„Носачот на вода“* и „*Слугата со стомна*“*.*

Според историчарот на уметност, Мануела Мена, сликата му била продадена на принцот Алоис Вензел Кауниц (амбасадор во Шпанија од Австриската Империја) од сликарот по Полуостровската војна. Наскоро потоа му била продадена на Миклош Естерхази -  естерхазиевата збирка ја купила унгарската држава во 1870 година, создавајќи го јадрото на Музејот на ликовни уметности.

## Наводи
Андерлинген

**Андерлинген** (; ) — општина во округот Ротенбург, во сојузната покраина Долна Саксонија, Германија.

## Географија
### Местоположба

Низ општината тече реката Твисте, притока на Осте, која извира кај Виндерсволде.

### Општинси единици

Општината се состои од следниве места:

* Андерлинген (со Хембек)
* Графел (со Виндерсволде, Шпракел и Мојенхоп)
* Ференбрух
* Орел (со Виндерсхузен и Елкерсхузен)

### Соседни општини

Општината на север се граничи со Фарфен, на исток со округот Штаде (општините Брест и Алерштет), на југ со Хеслинген и на запад со Зелзинген, додека на северозапад со Дајнштет.

## Наводи

## Надворешни врски

Категорија:Ротенбург (округ)
Алаетин Тахир

**Алаетин Тахир** (,  - , ) — раскажувач, новинар, книжевен критичар, преведувач, пишувал на турски и македонски јазик, бил припадник на турска национална заедница во Македонија.

## Животопис
Алаети Тахир е роден во Скопје, каде што го започнал и завршил своето образование со дипломирање на Филозофскиот факултет во Скопје. Неговата предаденост на уметност, на книѓевноста и посветеноста на турскиот јазик го одликува и неговото дело. 
Работел како уредник на културна редакција во весникот Бирлик, бил дописник на весникот „Тан“ од Приштина. Како новинар има работено во Македонска радио-телевизија, во турска редакција, каде што меѓу многу други реализации, работел и како реализатор и помошник режисер на ТВ-драми Споменар, Гостинка, Белиот волшебник и др.
Од 1992 година бил член на Друштво на писатели на Македонија.

## Дела
Апартман 18, (книга раскази, објавена 1972 година);
Портрет, (книга раскази, објавена 1980 година).Тахир бил наградуван во весниците „Бирлик“ и „Тан“, како и од списнето „Чеврен“

## Наводи

Категорија:Македонски писатели
Категорија:Македонски новинари
Категорија:Членови на ДПМ
Категорија:Македонски Турци
Категорија:Луѓе од Скопје
Дајнштет

**Дајнштет** (; ) — општина во округот Ротенбург, во сојузната покраина Долна Саксонија, Германија.

## Географија
### Местоположба

Дајнштет се наоѓа североисточниот дел на округот Ротенбург. Низ северниот дел на општината и Малштет тече реката Бефер.

### Општинси единици

Покрај главното место Дајнштет, во општината влегуваат местата Малштет, Шти, Рор, Ле, Хастенбек и Физо.

### Соседни општини

Општината на северозапад се граничи со градот Бремерферде, на североисток со Фарфен, на југоисток со Андерлинген, а на југозапад со Зелзинген.

## Наводи

## Надворешни врски

Категорија:Ротенбург (округ)
Фарфен

**Фарфен** (; ) — општина во округот Ротенбург, во сојузната покраина Долна Саксонија, Германија.

## Географија
### Местоположба

Општината се наоѓа околу 14 километри југоисточно од градот Бремерферде. Низ општината тече реката Бефер.

### Општинси единици

Покрај главното место Фарвен, во општината се наоѓа и местото Бихузен.

Во општината се наоѓаат и имотите Басте и Бастер Берг, Штајнберг и Шти.

### Соседни општини

Општината на запад се граничи со округот Штаде (општините Брест и Кутенхолц), на исток со градот Бремерферде и на југозапад со Дајнштет, додека на југ со Андерлинген.

## Наводи

## Надворешни врски

Категорија:Ротенбург (округ)
Остерајштет

**Остерајштет** () — општина во округот Ротенбург, во сојузната покраина Долна Саксонија, Германија.

## Географија
### Местоположба

Општината се наоѓа помеѓу градовите Хамбург и Бремен, на автопатот А1.

### Општинси единици

Покрај главното место Остерајштет, во општината се наоѓа и местото Рокштет.

## Наводи

## Надворешни врски

Категорија:Ротенбург (округ)
Зелзинген

**Зелзинген** (; ) — општина во округот Ротенбург, во сојузната покраина Долна Саксонија, Германија. Се наоѓа околу 15 километри југоисточно од градот Бремерферде и 45 километри североисточно од градот-држава Бремен.

Општината претставува административно седиште на истоимената општинска заедница.

## Географија
### Местоположба

Зелзинген се наоѓа на реката Осте.

### Општинси единици

Општината се состои од главното место Зелзинген и местата Ајце, Гранштет, Хасел, Лафенштет и Парневинкел.

### Соседни општини

Општината на североисток се граничи со општината Дајнштет, на исток со општината Андерлинген, на југоисток со општината Зедорф, на југозапад со општината Остерајштет, на запад со општината Гнаренбург и на северозапад со општината Зандбостел. Освен општината Гнаренбург, сите други припаѓаат во општинската заедница Зелзинген.

## Наводи

## Надворешни врски

Категорија:Ротенбург (округ)
Културно наследство на Македонија во Општина Тетово

Ова е **список на објекти прогласени за [[културно наследство на Македонија]]** на подрачјето на Општина Тетово според евиденцијата во Регистарот на културно наследство на Управата за заштита на културното наследство на Македонија (УЗКН).
Ла Тирана (Гоја, 1794)

мини|350px
***Ла Тирана***  (Тиранката) – портрет во маслена техника од Франсиско Гоја насликан во 1794 година. Последен пат е појавен во јавност во Палма де Мајорка во 2001 година.

Ова е вториот од двата портрети на кои Гоја ја насликал глумицата Марија дел Розарио Фернандес, позната како *Ла Тирана* според нејзиниот сопруг, глумецот Франсиско Кастељанос, чиј прекар бил *Ел Тирано* (Тиранинот). Другиот портрет е дел од збирката на Кралската академија на убави уметности Сан Фернандо во Мадрид.

## Библиографија (на шпански)
* Glendinning, Nigel (1992). Central Hispano, ed. Goya. *La década de los Caprichos. pp. 148-149. .
* Gómez García, Manuel (1998). *Diccionario Akal de Teatro.* Ediciones Akal. .
* Huerta, Javier; Peral, Emilio; Urzaiz, Héctor (2005). Espasa-Calpe, ed. *Teatro español de la A a la Z.'' Madrid. .

Категорија:Слики од 1794
Категорија:Портрети од Франсиско Гоја